kardosdrur/scandi-wiki huggingface dataset:
Hans Mortensen (journalist)

Hans Mortensen (født 15. november 1958) er en dansk journalist og forfatter.

Mortensen blev uddannet journalist fra Danmarks Journalisthøjskole i 1989 og blev derefter ansat som reporter ved TV/Midt-Vest. Han kom i 1990 til Ekstra Bladet, hvor han i 1999 blev politisk redaktør. I 2002 blev han politisk reporter ved Weekendavisen.

Sideløbende med sit virke her han skrevet flere bøger om politik, herunder biografier.

Han modtog Den Berlingske Fonds Journalistpris i 2015 sammen med Arne Hardis.

Bibliografi 
 De fantastiske fire (2005, )
 Tid til forvandling – Venstres vej til magten (2008, )
 Helt forsvarligt? – Danmarks militære udfordringer i en usikker fremtid (red., 2009, )
 Dét, Svend mener er ... (2009, )
 Den røde tråd – SF og vejen til magten (2011, )

Henvisninger 

Journalister fra Danmark
Faglitterære forfattere fra Danmark
Journalister ved Weekendavisen
Dansksprogede forfattere fra Danmark
Personer i Kraks Blå Bog
Siri Bjerke

Siri Bjerke (født 19. juni 1958 i Oslo, død 11. februar 2012) var en norsk politiker (Ap). Bjerke studerede psykologi på Universitetet i Oslo.

Hun var suppleant til Stortinget for Oslo i perioderne 1997–2001 og 2001–2005. Hun var statssekretær i Udenrigsministeriet i Regeringen Gro Harlem Brundtland III og Regeringen Thorbjørn Jagland. Bjerke var fra 2000 til 2001 miljøminister i Regeringen Jens Stoltenberg I.
I perioden 2002 til 2005 var Bjerke direktør for erhvervspolitik i det norske erhvervslivs Hovedorganisation. Fra 2005 arbejdede hun som divisionsdirektør i Innovasjon Norge.

Referencer

Ekstern henvisning 
 Stortinget – Biografi

Personer fra Oslo
Politikere fra Arbeiderpartiet
Miljøministre fra Norge
Hanne Harlem

Hanne Harlem (født 20. november 1964 i Oslo) er en norsk jurist og politiker (Ap). Harlem var justitsminister i Regeringen Jens Stoltenberg I (2000-01).

Harlem har Juridisk embedseksamen fra Universitetet i Oslo 1990. I studietiden var hun studentstipendiat ved Nordisk institut for søret.

Harlem var i 1990-91 politisk rådgiver i Børne- og familieministeriet, så rådmand for børn og uddannelse i Oslo i 1992-93, dommerfuldmægtig i Nord-Troms herredsret i 1993-95. Derefter var hun advokat hos Regeringsadvokaten i 1995-97 og chefjurist hos Kredittilsynet i 1998. Hun var fra 1998 advokat og senere assisterende direktør i Norsk Hydro til hun blev justitsminister fra 17. marts 2000. Efter sin tid som justitsminister fortsatte Harlem, i efteråret 2001, som assisterende direktør i Norsk Hydro.

I 2004 blev Harlem ansat som universitetsdirektør ved Universitetet i Oslo. Hun gik af som direktør ved UiO i foråret 2007, og begyndte 11. maj 2007 som bestyrelsesformand for den nye sammenslåede Helse Sør-Øst RHF.

Personer fra Oslo
Jurister fra Norge
Justitsministre fra Norge
Politikere fra Arbeiderpartiet
Harper's Bazaar

Harper's Bazaar er et amerikansk modetidsskrift. I 1996 udkom bladet i ca. 700.000 eksemplarer.

Bladet blev grundlagt i 1867 af Fletcher Harper. Siden 1913 har det været udgivet af Hearst's Publishers. Det udkom fra 1970 tillige i Storbritannien. I dag udgives det i 19 lande.

Det henvender sig bevidst til den øvre middelklasse og overklassen og har gennem tiderne tiltrukket mange velansete fotografer, skribenter og modeller.

Eksterne henvisninger 

 Harper's Bazaars hjemmeside

Etableret i 1867
Tidsskrifter fra USA
Olav Akselsen

Olav Akselsen (født 28. august 1965 i Stord, Hordaland i Norge, død 17. august 2021) var en norsk politiker (Ap). Han blev valgt til Stortinget fra Hordaland i 1989. Som olieminister var han ansvarlig for børsnoteringen af det tidligere statsejede selskab Statoil i 2001.

Akselsen havde mellemfag geografi fra 1988 og to års erhvervserfaring som tømrer ved Sunnhordland Bygg 1986-1987.

Akselsen stillede ikke til genvalg til Stortinget i 2009.

Eksterne henvisninger 

 Stortinget.no – Biografi

Stortingsrepræsentanter fra Arbeiderpartiet
JCDecaux

JCDecaux Group er en franskbaseret multinational virksomhed, der primært beskæftiger sig med udendørs annoncering. Virksomheden omsætter for 2.106 mio. euro årligt (2007), er noteret på Euronext og beskæftiger 8.900 ansatte (2008). Hovedsædet er beliggende i Neuilly-sur-Seine. 

Virksomheden blev grundlagt af Jean-Claude Decaux i Lyon i 1964 og har siden ekspanderet voldsomt. I dag opererer JCDecaux i 54 lande og 165 lufthavne. Særligt kendt er virksomheden for sit byinventar i form af busskure, affaldsspande, billboards og kortstandere. Udstyret opstilles og vedligeholdes af JCDecaux og finansieres via annoncerne.

JCDecaux har været på det danske marked siden 1989 i form af selskabet AFA JCDecaux, der et joint venture med AFA Trafikreklame. Virksomheden har opstillet gadeudstyr i 26 kommuner.

Eksterne henvisninger
 AFA JCDecaux's hjemmeside
 JCDecauxs internationale hjemmeside

Referencer

Etableret i 1964
Markedsføringsvirksomheder fra Frankrig
Selskaber noteret på Euronext exchanges
Regeringen Kjell Magne Bondevik I

Regeringen Kjell Magne Bondevik I, kaldet "sentrumsregjeringen", var en norsk koalissionsregering mellem Kristelig Folkeparti, Senterpartiet og Venstre.
Den sad fra 17. oktober 1997. Den 10. marts 2000 søgte regeringen afsked, efter at have stillet et lovforslag og fået flertal mod sig i Stortinget. Regeringen blev opløst 17. marts 2000. Samtidig blev Regeringen Jens Stoltenberg I udnævnt.

Ekstern Henvisning 
 Kjell Magne Bondeviks første regjering 1997-2000 – Regjeringen.no

Bondevik I, Regeringen Kjell Magne
Knut Vollebæk

Knut Vollebæk (født 11. februar 1946 i Oslo) er en norsk politiker (KrF) og diplomat, bedst kendt som Norges udenrigsminister i Regeringen Kjell Magne Bondevik I 1997–2000.

Vollebæk er præstesøn, tog artium i 1964 og er uddannet civiløkonom fra Norges Handelshøyskole 1972, og med studier i statsvidenskab ved University of California 1972–73. Han blev aspirant i Udenrigsministeriet 1973, var ambassadesekretær ved den norske ambassade i New Delhi 1975–78 og Madrid 1978–81. Ambassaderåd i Harare 1984-86 og ambassadør i San José de Costa Rica 1991–93. Han var kontorchef i Udenrigsministeriet 1986–89, ekspedisionschef 1993 og specialrådgiver for bistandssager 1994-97.

Han gjorde sin politiske debut som statssekretær for udenrigsminister Kjell Magne Bondevik i Regeringen Jan P. Syse 1989–90. Han blev udnævnt til ambassadør i Paris sommeren 1997, men nåede kun lige at tiltræde før han blev udenrigsminister fra 17. oktober 1997.

Under hans tid som udenrigsminister var han også formand for OSSE. Vollebæk blev i 2001 udnævnt til kommandør af St. Olavs Orden, han har også 8 andre europæiske ordner.

Vollebæk var fra 2001 til 2007 Norges ambassadør i USA med recidens og ambassade i Washington D.C..

I 2007 blev Knut Vollebæk udnævnt til højkommissær for nationale minoriteter i OSSE (Organisationen for sikkerhed og samarbejde i Europa.)

Eksterne henvisninger 
 stortinget.no biografi

Personer fra Oslo
Udenrigsministre fra Norge
Politikere fra Kristelig Folkeparti
Kommandører af Sankt Olavs Orden
Brandy

Brandy (eng. forkortelse for brandy wine af nederlandsk brandewijn) er  betegnelsen for brændevin, der fremstilles ved destillation af vin. Brandy fra Cognac og Armagnac i Frankrig har navn efter oprindelsesstedet og er beskyttet af EU's oprindelseslovgivning. "Eau de vie" er destilleret af gærede frugter. 

Som hovedregel er brandy lagret mellem et halvt og et helt år. Destillatet modnes forskelligt fra land til land, lige som smag, farve og alkoholprocent også varierer. 

Brandy må ikke forveksles med søde likørtyper med navne som kirsebær-brandy eller abrikos-brandy.

Eksterne henvisninger 

Spirituosa
Triple sec

Triple sec er en likør med appelsinsmag, der er en hyppigt forekommende ingrediens i drinks. Eksempler på triple secs er Cointreau og Grand Marnier. Alkoholprocenten er 40.

Triple sec blev opfundet i 1834 af Jean-Baptiste Combier i Saumur, Frankrig. Navnet refererer til fremstillingsmetoden; likøren er destilleret tre gange. Oprindeligt fremstilledes likøren af soltørrede appelsinskaller fra Haiti, hvilken den originale Combier triple sec stadig gør. Skallerne står i blød i alkohol i 24 timer, hvorefter de destilleres.

Finere triple secs fremstilles af brandy eller cognac og nydes ofte alene som digestif.

Likører

de:Triple sec
Dag Jostein Fjærvoll

Dag Jostein Fjærvoll (født 20. januar 1947 i Hadsel, død 5. februar 2021) var en norsk politiker (KrF). Han var Norges forsvarsminister fra 1997 til 1999, og Transportminister fra 1999 til 2000. Han sad i Stortinget for KrF fra 1985 til 1997, valgt fra Nordland. Han sad to perioder i præsidentskabet for henholdsvis Lagtinget og Odelstinget. 

Før han blev landspolitiker, var Fjærvoll borgmester i Hadsel. Han var uddannet lærer fra Oslo lærerskole og havde tillægsuddannelse i matematik og rådgivningsfag. Han var også lærer, undervisningsinspektør og rektor på Melbu skole. Fjærvoll var bosat i Stokmarknes og efter sin politiske karriere var han arbejdende bestyrelsesformand for Vesterålen Høgskolesenter i Stokmarknes.

Hans far, Edmund K. Fjærvoll (1910–1975), var stortingsrepræsentant for Nordland KrF i to perioder, nemlig 1961–1965 og 1969–1973.

Eksterne Henvisninger 
 Dag Jostein Fjærvoll hos Stortinget
 Faktablad om Fjærvoll fra FD

Stortingsrepræsentanter fra Kristelig Folkeparti
Eldbjørg Løwer

Eldbjørg Løwer (født 14. juli 1943 i Ål) er en norsk politiker (V). Uddannet keramiker. Hun har været borgmester i Kongsberg (1984-88), samt næstleder i Venstre. Hun har også været direktør for Kongsberg Erhvervs- og handelskammer. Hun var arbejds- og administrationsminister fra 1997-99 og forsvarsminister mellem 1999 og 2000.

Hendes sekretær var Anne Orderud Paust, der blev myrdet i trippeldrabet på Orderud gård på Sørum. Løwer holdt tale ved sekretærens begravelse.

Noter

Eksterne henvisninger 

Politikere fra Venstre (Norge)
Arbejdsministre fra Norge
Forsvarsministre fra Norge
Administrationsministre fra Norge
Gudmund Restad

Gudmund Olav Restad (født 19. december 1937 i Skaun i Sør-Trøndelag, død 18. september 2021) var en norsk politiker (Sp). Han var uddannet lensmand. Han blev valgt til Stortinget i 1985 for Møre og Romsdal. Restad var også ordfører i Smøla kommune. Han var Norges finansminister fra 1997 til 2000 i Regeringen Kjell Magne Bondevik I.

Finansministre fra Norge
Stortingsrepræsentanter fra Senterpartiet
Anne Enger

Anne Enger, tidligere Anne Enger Lahnstein, (født 9. december 1949 i Trøgstad, Østfold) er en norsk politiker (Sp) og embedskvinde. 

Hun var stortingsrepræsentant for Akershus 1985-2001, var leder for Senterpartiet mellem 1991 og 1999, og er mest kendt for sin kamp mod norsk medlemskab af EU. Hun har været Norges kulturminister, fungerende energiminister, og fungerende statsminister under Bondeviks sygdom 31. august–24. september 1998.

Enger tog artium i 1968 og er uddannet som både sygeplejerske (1972) og socionom (1975) ved Det norske Diakonhjem.

Eksterne henvisninger 

 Om Enger hos Fylkesmannen i Østfold
 Anne Enger – Curriculum Vita (PDF-format)
 Ligelønskommissionen

Sygeplejersker fra Norge
Stortingsrepræsentanter fra Senterpartiet
Kulturministre fra Norge
Kvindelige regeringschefer
Guro Fjellanger

Guro Fjellanger (født 26. januar 1964 i Bergen - 16. april 2019) var en norsk politiker (V). Fra 1986 til 1988 var hun leder af Unge Venstre. Hun var næstformand i Venstre fra 1996 til 2000 og miljøminister i Regeringen Kjell Magne Bondevik I fra 1997 til 2000. Fjellanger blev fra oktober 2007 medlem i Oslo bystyre, og sidder i Transport- og miljøkomiteen.

Guro Fjellanger blev født i Bergen, men voksede op i Stokmarknes. Hun blev født med rygmarvbrok (spina bifida), som har medført lammelser i benene, så hun har måttet gå med krykker hele livet. Hun er uddannet guldsmed, og har grundfag i idéhistorie. Da hun flyttede til Oslo som 19-årig blev hun aktiv i Unge Venstre. Hun var organisationssekretær 1985 – 1986, og leder 1986 – 1988. 1991 – 1995 var hun generalsekretær i Nei til EU. I 1996 blev hun næstformand i Venstre. Fra januar 2003 til november 2004 var hun leder for Senter mot etnisk diskriminering.

Som miljøværnsminister underskrev hun i 1999 Kyotoaftalen for Norge.

Politikere fra Venstre (Norge)
Miljøministre fra Norge
Marit Arnstad

Marit Arnstad (født 4. maj 1962 i Stjørdal) er en norsk erhvervsleder, advokat og politiker (Sp), der siden 2012 har været minister for transport og kommunikation i Norge. Hun er fra Skatval i Stjørdal i Nord-Trøndelag, og uddannet jurist fra Universitetet i Oslo. Hun er Eli Arnstads tvillingesøster. Arnstad var stortingsrepræsentant i perioderne 1993–1997 og 2001–2005, og olie- og energiminister i Regeringen Kjell Magne Bondevik I fra 1997 til 2000.

Karriere 
Arnstad var leder i Nord-Trøndelag Senterungdom fra 1979 til 1981, og derefter næstformand i Senterungdommens Landsforbund fra 1982 til 1985. Hun var medarbejder i JURK i 1984. Mellem 1986 og 1988 var hun leder i Senterungdommen, og dermed også medlem af hovedbestyrelsen i Senterpartiet. I Miljøministeriet var hun personlig sekretær fra 1989 til 1990, og førstekonsulent i 1992. bestyrelsesmedlem i Nei til EF i perioden 1989–1993, og medlem af rådet for samme organisation fra 1990 til 1997.

Hun har siddet i Stortinget i to perioder, 1993–1997 og 2001–2005, for Nord-Trøndelag Senterparti. Hun var Olie- og energiminister i Kjell Magne Bondeviks første regering mellem 1997 og 2000. Advokatfuldmægtig i Wiersholm, Mellbye & Bech fra 2000 til 2001, da hun på ny blev valgt til Stortinget. I perioden 2003-2005 var hun parlamentarisk leder for Senterpartiets stortingsgruppe. 

Hun valgte ikke at stille til genvalg til Stortinget i 2005, hovedsageligt for at kunne satse på en erhvervskarriere udenfor politikken. Hun arbejder fra 2006 i advokatfirmaet Schjødt i Trondheim. Arnstad har en række bestyrelsesposter. Blandt andet er hun bestyrelsesformand ved NTNU i Trondheim, næstformand i StatoilHydros bestyrelse, og bestyrelsesmedlem i Aker Seafoods ASA, Adresseavisen ASA, NTE Nett A/S.

Referencer

Ekstern Henvisning 
 Marit Arnstad hos Stortinget

Jurister fra Norge
Stortingsrepræsentanter fra Senterpartiet
Olie- og energiministre fra Norge
Regeringen Jens Stoltenberg II
Jon Lilletun

Jon Lilletun (23. oktober 1945 i Vossestrand – 21. august 2006) var en norsk politiker (KrF). 

Før han ble fuldtidspolitiker arbejdede han blandt andet som handelsmand, kommunal ungdomskonsulent, kulturchef og tiltagskonsulent. Han var supleant til Stortinget i perioden 1981–1985, og blev valgt fra Vest-Agder i 1989. Lilletun var Kirke-, uddannelses- og forskningsminister i Regeringen Kjell Magne Bondevik I fra 1997 til 2000. Han var gennem flere af sine stortingsperioder KrFs repræsentant i kirke- og undervisningskomiteen, hvor han var leder fra 1993 til 1997.
Da Bondevik dannede sin anden regering i 2001 blev Lilletun parlamentarisk leder for KrF i Stortinget, en stilling han havde til han blev sygemeldt i 2005. 

Lilletun tog efter valget i 2005 fat på sin fjerde periode som stortingsrepræsentant for KrF fra Vest-Agder og han blev samtidig KrFs repræsentant i Stortingets præsidentskab, som vicepræsident i Lagtinget. 

Foråret 2005 gik han ud af politik på grund af sygdom, og Sigmund Kroslid mødte i hans sted. Jon Lilletun døde af kræft natten til mandag 21. august 2006 , efter længere tids sygdom, og han blev begravet fra Kristiansand Domkirke fredag 25. august og derefter begravet på Oddernes Kirkegård.

Ekstern Henvisning 
 Stortinget.no – Biografi

Kirkeministre fra Norge
Undervisningsministre fra Norge
Stortingsrepræsentanter fra Kristelig Folkeparti
Personer døde af kræft
Regeringen Thorbjørn Jagland

Regeringen Thorbjørn Jagland var Norges regeringen mellem 25. oktober 1996 og 17. oktober 1997. Regeringen var en ren Arbeiderpartiet mindretalsregering, også kaldet "Det norske hus".

Jagland, Regeringen Thorbjørn
Kari Nordheim-Larsen

Kari Nordheim-Larsen (født 23. juni 1948) er norsk politiker (Ap) og amtsmand i Telemark.

Kari Nordheim-Larsen var blandt andet viceborgmester for Telemark fylkeskommune fra 1984 til 1990. De følgende to år var hun regionssekretær for Arbeiderpartiet, hun var Norges Minister for Ulandsbistand fra 1992 til 1997 i Gro Harlem Brundtlands tredje regering, samt børne- og familieminister i fire måneder 24. december 1993 – 5. april 1994 (konstitueret i Grete Bergets forældreorlov). Fra 1998 til 2002 var hun leder af FNs udviklingsprogram i Laos, og fra 2004 rådmand i Hol kommune, indtil hun i 2006 blev udnævnt til amtsmand i Telemark.

Politikere fra Arbeiderpartiet
Udviklingsministre fra Norge
Bendik Rugaas

Bendik Jørgen Rugaas (født 31. december 1942) er en tidligere norsk politiker (Ap). Han havde frem til udgangen af 2006 stilling som ambassaderåd i Washington D.C..

Rugaas tok graden cand.real. ved Universitetet i Oslo i 1967. I 1971 fik han eksamen fra Statens bibliotekhøgskole.

Rugaas blev rektor ved bibliotekhøgskolen i 1975, en position han havde frem til 1981. Fra 1981 til 1987 var han overbibliotekar ved Universitetsbiblioteket i Oslo, og fra 1987 til 1993 var han rigsbibliotekar. Fra 1994 til 2002 var Rugaas nationalbibliotekar, med undtagelse af en periode som minister.

I Regeringen Thorbjørn Jagland var Rugaas planlægningsminister, efter Terje Rød-Larsens afsked, fra 1996 til 1997.

Bibliotekarer fra Norge
Administrationsministre fra Norge
Politikere fra Arbeiderpartiet
Hill-Marta Solberg

Hill-Marta Solberg (født 12. november 1951 i Sortland) er en norsk politiker (A). Hun blev valgt til Stortinget fra Nordland i 1993. Hun var socialminister Regeringen Gro Harlem Brundtland III og Regeringen Thorbjørn Jagland. Solberg var borgmester i Sortland fra 1987 til 1993. 2000–2001 og 2005–2009 var hun parlamentarisk leder for Arbeiderpartiets stortingsgruppe.

I januar 2007 offentliggjorde hun at hun ikke ville stille til genvalg som næstformand i Arbeiderpartiet. Helga Pedersen blev på landsmødet samme år valgt som ny næstformand.

Ekstern henvisning 
 Stortinget.no – Biografi

Socialministre fra Norge
Stortingsrepræsentanter fra Arbeiderpartiet
Sissel Rønbeck

Sissel Marie Rønbeck (født 24. maj 1950 i Hammerfest) er en norsk politiker (Ap).

Da hun i efteråret 1979 blev forbruger- og administrationsminister i en alder af 29 år, var hun dengang Norges hidtil yngste minister. Hun mødte første gang i Stortinget som supleant for Ap i 1973. Fra 1975–1977 var hun formand i Arbeidernes Ungdomsfylkings hovedbestyrelse.

Hun var valgt til stortinget for Oslo i perioden 1981–93. I Stortinget var Rønbeck medlem og leder af Kirke- og undervisningskomiteen, medlem af Finanskomiteen og medlem af Samferdselskomiteen. Hun blev første gang nomineret til en 8. plads på listen til stortingsvalget i 1977 af Oslo Arbeiderparti.

Rønbeck har haft en række tillidsposter i Arbeiderpartiet. Hun var formand i Arbeidernes Ungdomsfylking i 1975–77 hvor hun havde vært medlem af hovedbestyrelsen siden 1969, medlem af Aps hovedbestyrelse 1975–77 og 1983–89 og leder af Arbeiderpartiets kvindebevægelse 1985–89.

Af andre poster kan nævnes: Medlem af Den Norske Nobelkomite fra 1994, leder af Rådgivende udvalg for God byggeskikk og næstformand i Norske Boligbyggelags Landsforbund.

I 1983 udgav hun bogen Tanker på tvers. Hun var tidligere gift med den senere udenrigsminister Bjørn Tore Godal.

Ekstern henvisning 
 Stortinget.no – Biografi

Transport- og kommunikationsministre fra Norge
Miljøministre fra Norge
Familie- og forbrugerministre fra Norge
Stortingsrepræsentanter fra Arbeiderpartiet
Personer fra Hammerfest
Grete Faremo

Grete Faremo (født 16. juni 1955 i Arendal) er en tidligere norsk politiker (Ap). Efter hun forlod politikken har hun haft en række stillinger i Norges erhvervsliv.

Faremo er uddannet jurist fra Universitetet i Oslo (1978). I Regeringen Gro Harlem Brundtland III var hun Minister for ulandsbistand 1990–1992, justitsminister 1992-1996 og olie- og energiminister i 1996. Hun var valgt til Stortinget i perioden 1993–1997. Hun var forsvarsminister 2009-2011 og er igen justitsminister fra 2011 til 2013.

Hun har siden været koncerndirektør i Storebrand (1997–2003) og direktør for juridiske spørgsmål og samfundskontakt i Microsoft Nord-Europa (2003–2008). Hun har også været bestyrelsesformand i Norsk Folkehjelp (2003–2007) og bestyrelsesmedlem i Hydro (fra 2006). Faremo er også medlem i Den Trilaterale Kommission og bestyrelsesformand i Norsk Helsenett SF (fra 1. juli 2009).

Hun er datter af Ap-politiker Osmund Faremo og opvokset på Byglandsfjord i Aust-Agder.

Eksterne henvisninger 

Jurister fra Norge
Stortingsrepræsentanter fra Arbeiderpartiet
Justitsministre fra Norge
Shaker-sekten

Shakere (på dansk også Rysterne) er et religiøst samfund i USA, der havde sin rod i kvækerne, hvorfra de blev udskilt i 1774. Shakerne regnes for en kristen frikirke, selv om der er meget store forskelle til anden kristendom. Grundlæggeren hed Ann Lee og var født i Manchester i 1736.

Shakerne havde i midten af det 19. århundrede omkring 6.000 tilhængere, men i dag betragtes den som (så godt som) uddød.

Af mange huskes shakerne primært for deres møbelkunst: shakermøbler er en særlig stilart og et samlerobjekt.

Referencer 

Kirkesamfund
Kristendom i USA

gl:Axóuxere
Aldersgrænser i Danmark

Aldersgrænser er indført i Danmark på forskellige områder, blandt andet i forbindelse med kriminel lavalder, indkøb af tobak og spiritus, for modtagelse af efterløn samt folkepension, kapitalpensionsordninger, erhvervelse af kørekort, valgalder, film etc.

Formålet med aldersgrænser kan være af præventiv eller praktisk art.

Aldersgrænser 
Følgende aldersgrænser er gældende i Danmark:

Se også 
 Aldersgrænser på film i Danmark

Referencer 

Jura
Danmarks love
Aldring
Shakermøbler

Shakermøbler er en stilart, der blev grundlagt af shakersekten i begyndelsen af 1800-tallet. Krav om enkelhed, renhed, perfektion og høj kunstnerisk og håndværksmæssig kvalitet påvirkede formen af de møbler og brugsgenstande, som shakerbevægelsens medlemmer tilvirkede til egen brug og til salg. Shakermøbler var udbredt i hele USA allerede i det 19. århundrede og blev præsenteret på verdensudstillinger.
Møblerne skulle være praktiske og uden unødig udsmykning, og de blev en forløber for senere funktionalistiske stilarter i begyndelsen af det 20. århundrede, og den danske møbelarkitekt Børge Mogensen var inspireret af shakerne, da han i 1940'erne og -50'erne fremstillede en shakermøbelserie til FDB, hvor han blev ansat i 1942.

Et område, der ofte tages op i moderne sløjdundervisning, er at lave shakerbokse, der er ovale opbevaringsæsker, der har ligheder med de nordiske tejner af faconbøjet spån og med birkebarksæsker.

Henvisninger 
 PD-opgave: Hans Dige Andersen: Shakerne, design, tro og livsform. 2002. 
 Shakersløjd i: SLØJD nr. 4, 1998, p. 112 ff.
 Shakerbokse: Spanschachtel (på tysk)

Stilperioder
Sløjd
Kulturteknik
Møbeldesign
Legion (flertydig)

Legion og legionær kan have flere betydninger:
 Legion (Rom) – en romersk hærenhed, hvis soldater kaldes legionærer
 Legion (dæmon) – en dæmon i Bibelen

 Legion (film fra 2010) – amerikansk film fra 2010 instrueret af Scott Charles Stewart

Se også
 Fremmedlegion – en moderne hærenhed, der primært rekrutterer uden for det land, den tilhører
 Fremmedlegionen – den franske fremmedlegion
 Legion Condor – tysk militærdeling som 1937 angreb Guernica i Baskerlandet.
 Legionærsyge – en sygdom, som blev almindeligt kendt, da en mængde medlemmer af veteranorganisationen The American Legion i 1976 blev smittet af legionella-bakterien.
Den Gamle Arrest (Ribe)

Den Gamle Arrest på Torvet i Ribe blev opført i 1546 som kapellanbolig for hjælpepræsten ved Ribe Domkirke, oprindelig i én etage med kælder.
I 1841 blev huset konverteret til pigeskole og to etager bygget ovenpå.

I næsten 100 år, 1891-1989, fungerede bygningen som arresthus for Ribe.

Arresthuset, som er en af de mange fredede bygninger i Ribe, solgtes 1990 til den nuværende ejer, som 1990 indrettede butik i stueetagen og 1992 åbnede hotel i de tidligere fængselsceller. Caféen i den tidligere fangegård, som åbnedes 1996, er åben i sommertiden.

Se også
 Fredede bygninger i Esbjerg Kommune

Eksterne henvisninger 
 http://www.dengamlearrest.dk 

Nedlagte fængsler i Danmark
Fredede bygninger, konstruktioner og anlæg i Esbjerg Kommune
Etableret i 1546
Bygninger, konstruktioner og anlæg i Ribe